**10-njy maksat. Ýurtlaryň içinde we olaryň arasynda deňsizligi azaltmak**

**10.5wezipe. Global maliýe bazarlaryny we edaralaryny düzgünleşdirmegiň we gözegçilik etmegiň usullaryny kämilleşdirmek we şeýle usullary has yzygiderli ulanmak**

**10.5.1 görkeziji. Maliýe taýdan durnuklylyk görkezijileri**

**Institusional maglumatlar**

Gurama (guramalar):

Halkara Pul Gaznasy

**Konsepsiýalar we kesgitlemeler**

**Kesgitleme:**

Maliýe taýdan durnuklylygyň ýedi görkezijisi DÖM-nyň 10.5.1 görkezijileri hökmünde goşuldy we göterimlerde aňladyldy.

1. – Aktiwler babatynda birinji derejäniň kadalaýyn maýasy
2. – Töwekgelçiligi boýunça ölçenen aktiwler babatynda birinji derejäniň kadalaýyn maýasy
3. – Maýa üçin ätiýaçlyk gorlary aýyrmak bilen möhleti geçirilen karzlar
4. – Karzlaryň umumy möçberine degişlilikde möhleti geçirilen karzlar
5. – Aktiwleriň düşewüntliligi
6. – Gysga möhletli borçnamalar bilen deňeşdirilende geçginli aktiwler
7. – Maýa babatynda açyk walýuta orny (AWO)

**Aktiwler babatynda birinji derejäniň kadalaýyn maýasy**. Bu esasy maýanyň (I dereje) jemi (balans) aktiwlere bolan gatnaşygydyr.

**Töwekgelçiligi boýunça ölçenen aktiwler babatynda birinji derejäniň kadalaýyn maýasy:** Birinji derejäniň jemi kadalaýyn maýasyny sanawjy hökmünde we töwekgelçilik boýunça ölçenen aktiwleri maýdalawjy hökmünde peýdalanmak bilen hasaplanyp çykarylýar. Maliýe durnuklylygynyň şu görkezijisi üçin maglumatlar Bazel I, Bazel II ýa-da Bazel III gollanma ýörelgelerine laýyklykda düzüldi.

**Maýa üçin ätiýaçlyk gorlary aýyrmak bilen möhleti geçirilen karzlar:** Bu maliýe taýdan durnuklylyk görkezijisi karzlar boýunça ýitgiler üçin belli bir ätiýaçlyk gorlaryň gymmatyny aýyrmak bilen, hyzmat edilmeýän karzlaryň (HEK) gymmatyny sanawjy hökmünde we maýany maýdalawjy hökmünde almak ýoly bilen hasaplanyp çykarylýar. Maýa jemi kadalaýyn maýa hökmünde ölçelýär.

**Karzlaryň umumy möçberine degişlilikde möhleti geçirilen karzlar:** Bu maliýe taýdan durnuklylyk görkezijisi möhleti geçirilen karzlaryň görkezijsini sanawjy hökmünde we karz bukjanyň umumy gymmatyny (möhleti geçirilen karzlary we aýrylmazyndan öň karzlar boýunça ýitgileri ýapmak üçin belli bir ätiýaçlyk gorlary goşmak bilen) maýdalawjy hökmünde peýdalanmak bilen hasaplanyp çykarylýar.

**Aktiwleriň düşewüntliligi:** Bu maliýe taýdan durnuklylyk görkezijisiadatdan daşary maddalar we salgytlar hasaba alynmazyndan öňki ýyllyk arassa girdejisini (Maliýe taýdan durnuklylyk görkezijileriň gollanmasynda maslahat berlişi ýaly) şol döwürdäki umumy aktiwleriň (maliýe we maliýe däl) ortaça gymmatyna bölmek ýoly bilen hasaplanyp çykarylýar.

**Gysga möhletli borçnamalar bilen deňeşdirilende geçginli aktiwler:** Bu maliýe taýdan durnuklylyk görkezijisi geçginli aktiwleriň esasy görkezijsini sanawjy hökmünde we gysga möhletli borçnamalary maýdalawjy hökmünde peýdalanmak bilen hasaplanyp çykarylýar. Şeýle hem gatnaşygy geçginli aktiwleriň giň görkezijsini sanawjy hökmünde almak bilen hem hasaplap bolar. Bazel III ýörelgesini ornaşdyran ýurisdiksiýalar üçin bu görkezijiniň üsti gysga möhletli geçginlilik görkezijisi bilen ýetirilip bilner.

**Maýa babatynda açyk walýuta orny (AWO):** Maýa babatynda açyk walýuta ornuny (AWO) Bank gözegçiligi boýunça Bazel komitetiniň maslahatlarynyň (BCBS) esasynda hasaplap çykarmaly. Maýa jemi kadalaýyn maýa bolup biler, sebäbi maýa babatynda açyk walýuta orny (AWO) gözegçilik (nadzor) wezipesi bolup durýar.

**Esaslandyrma:**

**Aktiwler babatynda birinji derejäniň kadalaýyn maýasy**. Bu maliýe lewerijiniň koeffisientiniň has berk wersiýasy bolup, ol onda aktiwleriň hususy serişdelerden maliýeleşdirilmeýän derejesini görkezýär we depozitleri çekmek sektorynyň maýasynyň ýeterlikdiginiñ görkezijisi bolup durýar.

**Töwekgelçiligi boýunça ölçenen aktiwler babatynda birinji derejäniň kadalaýyn maýasy:** Bank gözegçiligi boýunça Bazel komitetiniň (BCBS) esasy maýanyň konsepsiýasynyň esasynda depozitarileriň maýasynyň ýeterlikdigini ölçeýär. Maýanyň ýeterlikdigi we elýeterdigi ahyr netijede maliýe edaralarynyň durnuklylyk derejesini kesgitleýär, şol dereje olaryň balanslarynyň düýpli özgermelere garşy durmagyna mümkinçilik berýär.

**Maýa üçin ätiýaçlyk gorlary aýyrmak bilen möhleti geçirilen karzlar:** Bu maliýe taýdan durnuklylyk görkezijisimaýanyň ýeterlikdiginiň görkezijisi bolup durýar we bank maýasynyň karzlar boýunça ýitgiler üçin ýörite ätiýaçlyk gorlar bilen ýapylmaýan möhleti geçirilen karzlardan çekilýän ýitgilere garşy durmaga ukyplydygynyň görkezijisi bolup durýar.

**Karzlaryň umumy möçberine degişlilikde möhleti geçirilen karzlar:** Bu maliýe taýdan durnuklylyk görkezijisi köplenç halatda aktiwleriň hiliniň görkezijsi hökmünde peýdalanylýar we karz bukjasyndaky aktiwleriň hili bilen bagly meseleleri ýüze çykarmak üçin niýetlenendir.

**Aktiwleriň düşewüntliligi:** Banklaryň peýdalylyk görkezijsi bolup durýar we goýumçylaryň öz aktiwlerini peýdanmakdaky netijeliligini ölçemek üçin niýetlenendir.

**Gysga möhletli borçnamalar bilen deňeşdirilende geçginli aktiwler:** Bu aktiwleriň geçginliligi koeffisienti aktiwleriň we borçnamalaryň geçginliliginiň laýyk gelmezligini hasaba almak üçin niýetlenendir we depozitleri alyjylaryň geçginlilik meselelerine gabat gelmän serişdeleriň gysga möhletli çykarylmagyny näderejede kanagatlandyryp biljekdikleri barada düşünje berýär.

**Maýa babatynda açyk walýuta orny (AWO):** Bu maliýe taýdan durnuklylyk görkezijisi bazar töwekgelçiliklerine duýgurlygyñ görkezijçi bolup durýar, ol maýa bilen deňeşdirilende goýumçylaryň çalşyk hümmetiniň töwekgelçiligine gabat gelip biljekdiklerine baha bermek üçin niýetlenendir. Ol çalşyk hümmetiniň üýtgäp durmalary babatynda gowşaklyga baha bermek üçin daşary ýurt pulundaky aktiwleriň we passiwleriň orunlarynyň laýyklygyny ölçeýär.

**Esasy düşünjeler:**

**Aktiwler babatynda birinji derejäniň kadalaýyn maýasy:** Aktiwler babatynda birinji derejäniň kadalaýyn maýasy ýurtlardaky gözegçilik tejribesine baglylykda Bazel I, Bazel II ýa-da Bazel III gollanma ýörelgeleriniň esasynda hasaplanyp çykarylýar. Maýdalawjy – bu umumy balans (töwekgelçilik boýunça ölçelmedik) aktiwlerdir.

**Töwekgelçiligi boýunça ölçenen aktiwler babatynda birinji derejäniň kadalaýyn maýasy:** Aktiwler babatynda birinji derejäniň kadalaýyn maýasy ýurtlardaky gözegçilik tejribesine baglylykda Bazel I, Bazel II ýa-da Bazel III gollanma ýörelgeleriniň esasynda hasaplanyp çykarylýar. Maýdalawjy – töwekgelçilik boýunça ölçenen, şeýle hem Bazel standartlaryň esasynda hasaplanyp çykarylan aktiwlerdir.

**Maýa üçin ätiýaçlyk gorlary aýyrmak bilen möhleti geçirilen karzlar:** Eger berginiň esasy bölegi ýa-da göterimler 90 ýa-da şondan köp gün tölenmeýän bolsa ýa-da karzyň doly möçberiniň ýa-da bir böleginiň gaýtarylmajakdygyna subutnama bar bolanda nesýe berlen serişde hyzmat edilmeýän karz hökmünde kesgitlenýär. Şu hasaplamada diňe karzlar boýunça ýtgileri ýapmak üçin ýörite ätiýaçlyk gorlar peýdalanylýar we olar anyk karzlaryň gymmatyna degişli bolýar. Maglumatlar karzlar boýunça hasaplanyp ýazylan göterimleri içine almaýar. Maýa ýurtlardaky gözegçilik tejribesine baglylykda Bazel I, II ýa-da III ýörelgeleriniň esasynda hasaplanan umumy kadalaýyn maýa hökmünde ölçelýär.

**Karzlaryň umumy möçberine degişlilikde möhleti geçirilen karzlar:** Eger berginiň esasy bölegi ýa-da göterimler 90 ýa-da şondan köp gün tölenmeýän bolsa ýa-da karzyň doly möçberiniň ýa-da bir böleginiň gaýtarylmajakdygyna subutnama bar bolanda nesýe berlen serişde hyzmat edilmeýän karz hökmünde kesgitlenýär. Maýdalawjy – bu karz bukjasynyň umumy gymmatydyr (möhleti geçirilen karzlary we aýrylmazyndan öň karzlar boýunça ýtgileri ýapmak üçin belli bir ätiýaçlyk gorlary goşmak bilen).

**Aktiwleriň düşewüntliligi:** Adatdan daşary maddalar we salgytlar hasaba alynmazyndan öň ýyllyk arassa girdeji sanawjy bolup durýar. Maýdalawjy – bu şol döwürde jemi aktiwleriň (maliýe we maliýe däl) ortaça gymmatydyr.

**Gysga möhletli borçnamalar bilen deňeşdirilende geçginli aktiwler:** Geçginli aktiwleriň esasy görkezijisi talap edilmegi boýunça ýa-da üç aýyň dowamynda elýeter bolan walýutany, depozitleri we beýleki maliýe aktiwlerini öz içine alýar. Giň görkezijiler deňdir: esasy ölçeg goşmak geçginli bazarlarda söwdasy edilýän, gymmatynyň ujypsyz üýtgemegi bilen nagt pula öwrülip bilinjek gymmatly kagyzlar. Maýdalawjy – bu bergi borçnamalarynyň gysga möhletli elementleri goşmak emele getirilen maliýe gurallary boýunça ornuň arassa (gysga möhletli) bazar gymmaty. Olaryň soňkusy emele getirilen maliýe gurallary boýunça (financial derivatives liability position) borçnamalar hökmünde hasaplanyp çykarylýar. Gysga möhlet üç aýa deňdir we üzülmegine galan möhletiň esasynda kesgitlenmelidir. Eger üzülmegine galan möhlet elýeter bolmasa, onda ilkibaşky üzülmeli möhleti alternatiwa hökmünde peýdalanylyp bilner.

**Maýa babatynda açyk walýuta orny (AWO):** Maýa babatynda açyk walýuta orny (AWO) daşary ýurt pulundaky passiwleriň we walýuta borçnamalarynyň balans elementini aýyrmak bilen, daşary ýurt pulundaky aktiwleriň we balansdan daşary borçnamalaryň balans elementine deňdir. Daşary ýurt puly bilen bagly gurallara milli pulda görkezilen hasaplar degişlidir, ýöne olar boýunça tölegler çalşyk hümmetine baglanandyr, şonuň üçin walýuta töwekgelçiliginiň täsirinde bolýar. Maýdalawjy – bu ýokarda bellenilişi ýaly, jemi kadalaýyn maýadyr.

**Teswirler we çäklendirmeler:**

Ýurtlaryň köpüsi üçin maglumatlar her aýda ýa-da her çärýekde bellenýär; käbir ýurtlar bir çärýekden gowrak gijä galmak bilen, ýarym ýylda bir gezek maglumat berýärler. 2018-nji ýylyň dekabr aýynyň ahyryndaky ýagdaýa görä, maliýe taýdan durnuklylyk görkezijileriniň maglumatlaryny 138 ýurt berdi. Käbir ýurtlarda käbir ugurlarda maglumatlary ýygnamak Maliýe taýdan durnuklylyk görkezijileri boýunça gollanmanyň usulyýetinden tapawutlanýar we maliýe taýdan durnuklylyk görkezijileriniň metamaglumatlarynda resmileşdirilýär, şeýle hem olar HPG-nyň web saytynda ýerleşdirilendir. Hasabat beren ýurtlar maliýe taýdan durnuklylygyň esasy görkezijileriniň hemmesini ýa-da köpüsini berýärler, käbirleri bolsa DÖM-nyň şu ýedi görkezijisine düşündiriş bermegi goldamak üçin peýdalanyp bilinjek maliýe taýdan durnuklylyk görkezijilerini maslahat berýärler. Ýurtlar tarapyndan berlen maliýe taýdan durnuklylyk görkezijileriniň maglumatlary we metamaglumatlary şu salgy boýunça elýeterdir: http://data.imf.org/FSI.

**Usulyýet**

**Hasaplama usuly:**

Maliýe taýdan durnuklylygyň ýedi görkezijisini hasaplamagyň usuly ýokarda getirilen „Kesgitleme“ bölüminde jikme-jik beýan edilendir. Banklar tarapyndan gözegçilik edaralaryna habar berilýän maglumatlar umumy başlangyç maglumatlar bolup durýar, adatça olar maliýe taýdan durnuklylyk görkezijilerini düzüjiler bolup durýarlar.

**Bölme:**

HPG tarapyndan ýaýradylýan maliýe taýdan durnuklylyk görkezijileri tutuş sektor boýunça ortaça ölçenen görkezijiler bolup durýarlar (mysal üçin, depozitariler, beýleki maliýe korporasiýalary, maliýe däl korporasiýalar). Düýp banklar, olaryň şahamçalary we degişli golçur kompaniýalar boýunça maglumatlar jebislendirilen bolup durýar; eger şunuň ýaly jebislendirme mümkin bolmasa, onda metamaglumatlarda düşündiriş getirilýär. Maliýe taýdan durnuklylyk görkezijileri böleklere bölünmeýär.

**Ýok bolan görkezijileri işlemek:**

* **Ýurduň derejesinde**

Maliýe taýdan durnuklylygyň ýedi görkezijisi üçin relewant däl. Başlangyç maglumatlar bank gözegçiligi edaralary tarapyndan ýygnalýar we doly hasabatlylyk adatça kanun arkaly bellenýär.

* **Sebit we global derejelerde**

Sebit ýa-da global derejelerde maliýe taýdan durnuklylyk görkezijileri düzülmeýär.

**Sebitleýin jemleýji görkezijiler:**

Maliýe taýdan durnuklylyk görkezijileri boýunça maglumatlar sebit derejesinde birleşdirilmeýär.

**Deň gelmezlikleriň çeşmeleri:**

Beýleki çeşmelerden hasaplanan maglumatlar düzmegiň başga usulynyň peýdalanylandygy we/ýa-da institusional gerim sebäpli HPG tarapyndan ýaýradylýan maliýe taýdan durnuklylyk görkezijilerinden tapawutlanyp biler. HPG tarapyndan ýaýradylýan maliýe taýdan durnuklylyk görkezijileri Maliýe taýdan durnuklylyk görkezijileri boýunça gollanmanyň (*FSI Compilation Guide*) esasynda düzülýär, onda konsepsiýalar we kesgitlemeler boýunça gollanma görkezmeleri, şeýle hem maliýe ulgamlaryna milli we halkara gözegçiligine goldaw bermek üçin ýurtlaryň arasynda deňeşdirip bolýan maglumatlary ýygnamagyň çeşmeleri we usullary getirilýär. Ýurtlaryň arasynda mümkin bolan deň gelmezlikleriñ ýüze çykarylmagyny ýeňilleşdirmek üçin, maglumatlar bilen üpjün edijiler HPG-na Gollanmada (*FSI Guide*) bar bolan maslahatlardan gyşarmalary jikme-jik beýan edýän metamaglumatlary berýärler.

**Milli derejede maglumatlary ýygnamak üçin ýurtlara elýeter bolan usullar we gollanmalar:**

* The FSI Compilation Guide (206) available at <http://data.imf.org/FSI>.

**Hili kepillendirmek**

* Banklar tarapyndan gözegçilik maksatlarynda berilýän maglumatlar umumy başlangyç maglumatlar bolup durýar. Milli gözegçilik edaralary maliýe taýdan durnuklylyk görkezijilerini milli düzüjiler tarapyndan peýdalanylýan maglumatlaryň dogrulygyny barlaýarlar we baha berýärler. HPG-nyň işgärleri ýurtlar tarapyndan habar berlen maliýe taýdan durnuklylyk görkezijilerini olar web saýtda çap edilmezinden öň barlaýarlar, HPG-ny maglumatlary işlemek ulgamynda görkezijilerň dogrulygyna we laýyklygyna geçirilen barlaglarda mesele ýüze çykarylan bolsa, olary milli maglumatlary düzüjiler bilen bilelikde çözýärler.

**Maglumat çeşmeleri**

**Beýan etme:**

Banklar tarapyndan gözegçilik maksatlarynda berilýän maglumatlar umumy başlangyç maglumatlar bolup durýar. olar balansy, peýdalar we ýitgiler baradaky hasabaty we gözegçilik hatarlaryny (birinji derejäniň maýasy, ikinji derejäniň maýasy, töwekgelçiligi boýunça ölçenen aktiwler ýaly) öz içine alýar.

**Ýygnamak işi:**

Milli merkezi banklar ýa-da gözegçilik edaralary bu maglumatlary maliýe taýdan durnuklylyk görkezijilerini düzmek üçin peýdalanýarlar.

**Maglumatlaryñ elýeterliligi**

**Beýan etme:**

2018-nji ýylyň dekabr aýynyň ahyryndaky ýagdaýa görä, maliýe taýdan durnuklylyk görkezijileriniň maglumatlaryny 138 üpjün ediji berdi. Ähli ýurtlar maliýe taýdan durnuklylygyň esasy görkezijileriniň hemmesini ýa-da köpüsini berýärler, käbirleri bolsa özleriniň DÖM-nyň şu ýedi görkezijisine düşündiriş bermegi goldamak üçin peýdalanyp bilinjek maliýe taýdan durnuklylyk görkezijilerini maslahat berýärler.

**Wagt hatarlary:**

Ýurtlaryň köpüsi üçin maglumatlar her aýda ýa-da her çärýekde bellenýär; käbir ýurtlar bir çärýekden gowrak gijä galmak bilen, ýarym ýylda bir gezek maglumat berýärler. Käbir ýurtlar üçin maglumatlar 2005-nji ýyldan bäri elýeterdir.

**Senenama**

**Maglumatlary ýygnamak:**

Öňünden kesgitlenen möhletler ýok. Ýurtlar maliýe taýdan durnuklylygyň täze görkezijilerini olaryň taýýar bolşuna görä habar berýärler.

**Maglumatlary çap etmek:**

Maglumatlar, olaryň taýýar bolşuna görä, HPG-niň web saýtynyň üstünden ýaýradylýar.

**Maglumatlar bilen üpjün edijiler**

Milli merkezi banklar ýa-da bank gözegçiligi edaralary.

**Maglumatlary düzüjiler**

Maliýe taýdan durnuklylyk görkezijileri sebit ýa-da global derejelerde däl-de, milli derejede düzülýär.

Salgylanmalar

**URL:** http://data.imf.org/FSI

**Salgylanmalar:**

**Baglanyşykly görkezijiler**

Isöendik beýleki Maksatlar we Wezipeler bilen arabaglanyşygy: Maslahat II.2 G-20 „Maglumatlaryň ýetmezçiligi“ başlangyçlary – 2 maliýe taýdan durnuklylyk görkezijilerine FSI degişlidir. Onuň maksady 2021-nji ýyla çenli G-20 girýän ýurtlaryň Maglumatlary ýaýratmagyň ýörite standartlarynyň tarapdarlaryndan (Special Data Dissemination Standards Plus, SDDS Plus) garaşylýan ýedi FSI barada her çärýekde, bir çärýek möhletini berjaý etmek bilen, habar bermeklerini gazanmakdan ybaratdyr. DÖM boýunça ýedi FSI SDDS boýunça FSI bilen gabat gelýär, SDDS Plus boýunça bir kadadan çykma bar, bu ýerde Maýa babatynda açyk walýuta ornunyň (AWO) ýerine rezidentler üçin gozgalmaýan emlägiň bahalarynyň indeksi peýdalanylýar.